text: Skoler får egen bus med egen chauffør
  02 juli 2010 kl. 07.49
  Varde Kommune har udviklet en helt ny model for busdrift i yderkantområder.
  Forsøget sættes igang fra næste år.
  To skoler i et yderområde får stillet deres egen bus med uddannet chauffør til rådighed.
  Derudover vil de to lokalsamfund få stillet en person - en pedel - til rådighed, som de kan bruge 5 timer om ugen.
  - Vi har fået tilskud fra Velfærdsministeriet til at etablere ordningen. Landsby-pedelordningen er kendt flere steder, men vi har videreudviklet på den, så vores skolekørsel i udkantsområder vil blive betragteligt forbedret, fortæller projektchef Jens Josephsen, Varde Kommune.
   
  For de 2 mindre bysamfund, hvis skoler bliver dækket af ordningen, betyder det, at de hver får fem timer ugentligt stillet til rådighed, hvor pedellen f.eks. kan køre ældre til købmanden, give den lokale sportsforening en hånd eller sørge for transport til ældrecenteret. 
  For skolerne betyder det, at de vil kunne bruge bussen, hvis de f.eks. gerne vil på udflugt en weekend.
  